**Jelgavas valstspilsētas pašvaldības saistošie noteikumi Nr. 23-**

Jelgavā, 2023. gada 24. augustā (prot. Nr.23 - \_\_, \_\_p.)

**Grozījumi Jelgavas valstspilsētas pašvaldības 2021. gada 23. septembra saistošajos noteikumos Nr. 21- 19 „Maznodrošinātas mājsaimniecības slieksnis un sociālās palīdzības pabalsti Jelgavas valstspilsētas pašvaldībā”**

*Izdoti saskaņā ar Sociālo pakalpojumu un sociālās*

 *palīdzības likuma 33. panta ceturto un piekto daļu,*

*36. panta sesto daļu un likuma*

*“Par palīdzību dzīvokļa jautājumu risināšanā”*

[*14. panta*](https://likumi.lv/ta/id/56812-par-palidzibu-dzivokla-jautajumu-risinasana#p14)*sesto daļu*

1. Izdarīt Jelgavas valstspilsētas pašvaldības 2021. gada 23. septembra saistošajos noteikumos Nr. 21-19 “Maznodrošinātas mājsaimniecības ienākumu slieksnis un sociālās palīdzības pabalsti Jelgavas valstspilsētas pašvaldībā” (turpmāk – noteikumi) (Latvijas Vēstnesis, 2021, 188., 218. nr., 2022, 67., 131., 150., 170., 196. nr.) šādus grozījumus:
	1. izteikt noteikumu izdošanas pamatojumu šādā redakcijā:

“Izdoti saskaņā ar Sociālo pakalpojumu un sociālās palīdzības likuma 33. panta ceturto un piekto daļu, 36. panta sesto daļu un likuma “Par palīdzību dzīvokļa jautājumu risināšanā” [14. panta](https://likumi.lv/ta/id/56812-par-palidzibu-dzivokla-jautajumu-risinasana#p14) sesto daļu”;

* 1. izteikt noteikumu 7. punktu šādā redakcijā:

“7. Lai izvērtētu mājsaimniecības materiālo situāciju, noteiktu mājsaimniecības atbilstību trūcīgas/maznodrošinātas mājsaimniecības statusam un/vai saņemtu Sociālās palīdzības pabalstus, iesniedzējs iesniedz iesniegumu un citus apliecinošus dokumentus un izziņas JSLP. Lai saņemtu pabalstu krīzes situācijā, iesniedzējs iesniedz argumentētu iesniegumu un dokumentus, kas apliecina krīzes situācijas faktu.”;

* 1. svītrot noteikumu 9. punktā vārdus “ja tādi ir”;
	2. izteikt noteikumu 11. punktu šādā redakcijā:

“11. Jelgavas valstspilsētas pašvaldībā maznodrošinātas mājsaimniecības ienākumu slieksnis ir 70 procenti no Centrālās statistikas pārvaldes tīmekļvietnē publicētās minimālo ienākumu mediānas uz vienu ekvivalento patērētāju mēnesī pirmajai vai vienīgajai personai mājsaimniecībā, pārējām personām mājsaimniecībā ienākumu slieksnim piemēro koeficientu 0,7.”;

* 1. svītrot noteikumu IV. nodaļu;
	2. aizstāt noteikumu 36.1 punktā vārdus un skaitļus “līdz 2023. gada 31. oktobrim” ar vārdiem un skaitļiem “līdz 2023. gada 31. decembrim”;
	3. izteikt noteikumu XI. nodaļu šādā redakcijā:

**“XI. Pabalsts krīzes situācijā**

37. Pabalsts krīzes situācijā  ir operatīvi sniegts materiāls atbalsts ārēju notikumu (ugunsgrēks, plūdi, ēkas nogruvums, vētra, katastrofa, slimība, epidēmija, nelaimes gadījums, zādzība, noziedzīgi nodarījumi, personas apliecinoša dokumenta zaudēšana, personas apliecinoša dokumenta atjaunošana un kredītiestādes izziņas apmaksa personai bez ienākumiem u.c.) radītu seku novēršanai vai mazināšanai.

38. Krīzes situācijas faktu apliecina kompetentas institūcijas izsniegts dokuments. Nepieciešamības gadījumā tiek veikta personas dzīvesvietas apsekošana un sastādīts atzinums par krīzes situācijas izraisīto seku ietekmi uz mājsaimniecības spējām nodrošināt pamatvajadzības, izmantojot ierastos problēmu risināšanas veidus.

39. Gadījumā, ja persona nevar iesniegt JSLP krīzes situācijas faktu apliecinošus dokumentus, pabalstu krīzes situācijā piešķir, pamatojoties uz JSLP sociālā darbinieka atzinumu.

40. Pabalstu krīzes situācijā piešķir vienai personai mājsaimniecībā, nepārsniedzot normatīvajos aktos noteiktā aktuālā minimālā ienākumu sliekšņa apmērā pirmajai un vienīgajai personai mājsaimniecībā.

41. Pabalstu krīzes situācijā ugunsgrēka, plūdu, ēkas nogruvuma, vētras vai katastrofas gadījumā piešķir noteikumu 40. punktā noteiktā apmērā katrai personai mājsaimniecībā gadījumos, ja netiek saņemta apdrošināšanas atlīdzība sakarā ar minētājiem krīzes situācijas veidiem.

42. Pabalstu krīzes situācijā piešķir, ja iesniegums un tam pievienotie krīzes situāciju apliecinošie dokumenti saņemti ne vēlāk kā viena mēneša laikā no krīzes situācijas rašanās.

42.1 Pabalstu krīzes situācijā pārskaita iesniegumā norādītajā iesniedzēja kredītiestādes maksājumu vai pasta norēķinu sistēmas kontā, vai pārskaita pakalpojuma sniedzēja kredītiestādes maksājuma kontā, vai izmaksā JSLP kasē.”.

1. Noteikumi piemērojami ar 2023. gada 1. septembri.

Jelgavas valstspilsētas pašvaldības domes priekšsēdētājs A.Rāviņš